Pasigėriau
Pasigėriau toj smuklėj girtai,
Pasigėriau pavasario oru…
Ta smuklė – pražydę laukai.
Jie mane svaigino lig noro.

Ir girtas šiandien, nes baisiai miškai
Ten ošė ik mėlyno dugno…
O mėlyno dugno dangaus
Aš vis pabučiuot negalėjau!

Taip girtas šiandien ir apkvaišęs,
Tad, rodosi, noris
Gyventi gyvenimą naują,
Gyvenimą girto ir jauno!

Ir girtas šiandien, nes dangų visai
Išgėriau ik mėlyno dugno.

Cvirka Petras
Eilėraščiai